《早入朝书事》
唐代·窦牟

紫陌纷如画，彤庭郁未晨。列星沈骑火，残月暗车尘。

隐轸排霄翰，差池跨海鳞。玉声繁似乐，香泽散成春。

叹息驱羸马，分明识故人。一生三不遇，今作老郎身。

作者简介：窦牟（749－822）字贻周，扶风平陵（今陕西咸阳）人。贞元进士，历任留守判官。尚书都官郎中，泽州刺史，终国子司业。历河阳、昭义从事，检校水部郎中，赐绯，再为留守判官。入为都官郎中，出为泽州刺史，入为国子祭酒。长庆二年卒，时年七十四。子周余，大中年秘书监。